# **ACORD DE MEDIU**

**Nr. .......... din ..............**

Ca urmare a cererii adresate de **PRIMĂRIA SECTORULUI 4 - DIRECȚIA INVESTIȚII, ACHIZIȚII PUBLICE ȘI DEZVOLTARE – SERVICIUL INVESTIȚII,** cu sediul în Bucureşti, sect. 4, Bd. Metalurgiei nr. 12-14, Grand Arena, et. 1, înregistrată la APM Bucuresti cu nr. 6800/03.03.2017, completată ulterior cu documentaţii înregistrate cu nr. 11012/24.04.2017, nr. 11433/02.05.2017, nr. 12349/18.05.2017, nr. 18760/13.09.2017, nr. 20289/11.10.2017, nr. 21472/02.11.2017, nr. 21844/09.11.2017, nr. 22369/21.11.2017, nr. 22563/23.11.2017, nr. 22831/04.12.2017, în vederea obținerii acordului de mediu pentru proiectul *„Amenajare parcare”,* propus a fi amplasat în Bucureşti, sect. 4, Bd. Tineretului – Str. Secerei, în urma parcurgerii procedurii de reglementare de către APM Bucureşti, în baza:

* **Ordonanței de urgență a Guvernului nr. 195/2005** privind protecția mediului, aprobată cu modificări și completări prin Legea nr. 265/2006, cu modificările și completările și ulterioare;
* HG nr. 19/2017 privind organizarea și funcționarea Ministerului Mediului,
* **Hotărârii Guvernului nr. 1000/2012** privind reorganizarea și funcționarea Agenției Naționale pentru Protecția Mediului și a instituțiilor publice aflate în subordinea acesteia;
* **Hotărârii Guvernului nr. 445/2009** privind evaluarea impactului anumitor proiecte publice și private asupra mediului, cu modificările și completările și ulterioare;
* **Ordinul Ministerului Mediului și Pădurilor nr. 135/2010** privind aprobarea metodologiei de aplicare a evaluării impactului asupra mediului pentru proiecte publice și private;
* **Ordinului Ministerului Apelor și Protecției Mediului nr. 863/2002** privind aprobarea Ghidurilor metodologice aplicate etapelor procedurii cadru de evaluare a impactului asupra mediului;

**se emite:**

**ACORD DE MEDIU**

**pentru proiectul**

*„Amenajare parcare”,*

**titular: PRIMĂRIA SECTORULUI 4 - DIRECȚIA INVESTIȚII, ACHIZIȚII PUBLICE ȘI DEZVOLTARE – SERVICIUL INVESTIȚII**

**având amplasamentul:** Bucureşti, sect. 4, Bd. Tineretului – Str. Secerei

**în scopul** stabilirii condițiilor și a măsurilor pentru protecția mediului care trebuie respectate pentru realizarea proiectului,

**care prevede:**

# **I. Descrierea proiectului, lucrările prevăzute de proiect, inclusiv instalațiile și echipamentele**

* **DESCRIEREA PROIECTULUI**

Proiectul prevede amenajarea unei parcări supraterane cu 655 locuri de parcare, pe un teren cu suprafata de 24.486,24 mp (lot 1 – Str. Pridvorului nr. 24) ce face parte din Parcul Lumea Copiilor, teren aflat în administrarea Consiliului Local Sector 4, conform Hotararii Consiliului General al Municipiului Bucureşti nr. 403/21.12.2016, privind transmiterea din administrarea Administraţiei Lacuri, Parcuri şi Agrement Bucureşti, în administrarea Consiliului Local Sector 4 a imobilelor – terenuri situate în Str. Pridvorului nr. 24, Str. Secerei nr. 53-55 şi Str. Secerei nr. 57, sect. 4.

|  |  |  |
| --- | --- | --- |
|  | Suprafețe situație existenta Parc Lumea Copiilor | Suprafețe situație existenta+propusa Parc Lumea Copiilor |
| Suprafaţă totală | 238.079 mp (100%) | 238.079 mp (100%) |
| Suprafaţă construcţii | 6.761,44 mp (2,84%) | 6.761,44 + 18.471,79 =25.233,23 mp (~10,6%) |
| Spaţiu verde amenajat | 178.178,32 mp (74,84%) | 178.178,32 mp (74,84%) |
| Spaţiu verde neamenajat | 24.188,82 mp (10,16%) | 24.188,82 mp (10,16%) |
| Teren neamenajat construibil | 28.950,4 (12,16%) | 10.478,62 (4,4%) |

Conform proiectului, beneficiarul construieste o suprafata de 18.471,79 mp (din suprafata construibila conform Planului Urbanistic General al Municipiului Bucuresti).

Lucrările propuse pentru realizarea proiectului:

* 655 locuri de parcare la sol;
* drumuri de acces în interiorul parcării;
* marcaje și semnalizare rutieră;
* guri de scurgere a apei pluviale;
* rețea de canalizare pluvială;
* stâlpi de iluminat;
* plantare arbori.

***Locuri de parcare şi căi acces***

Căile de acces din interiorul parcării și locurilede parcare se vor executa cu sisteme rutiere avand următoarea stratificaţie (trafic uşor, autovehicule sub 3,5 t):

*Sistem rutier căi de acces:*

- 15 cm strat de formă;

- 30 cm strat din balast;

- 15 cm strat din piatră spartă;

- 5 cm strat din BADPC20;

- 4 cm strat din BAPC16.

*Sistem rutier locuri de parcare:*

- 15 cm strat de formă;

- 30 cm strat din balast;

- 15 cm strat din piatră spartă;

- 3 cm strat din nisip;

- 8 cm pavele ecologice (dalaj înierbat).

Accesul în parcare se va realiza prin trei intrări, două din Str. Secerei și una din Aleea Palatul Copiilor, fiecare având o deschidere de 6,00 m.

Intrările în parcare se vor racorda cu străzile existente, cu raze de 6,00 m.

Pentru accesul la locurile de parcare propuse s-au proiectat căi de circulație cu sens unic și cu dublu sens în interiorul parcării. Acestea vor avea o lățime de 3,50 și 4,0 m cu sens unic și de 6,0 m cu dublu sens.

Intersecțiile dintre căile de circulație din interiorul parcării vor fi racordate cu raze de 3.00 m.

Încadrarea căilor de circulație se va face cu borduri prefabricate 20x25 cm fixate pe fundații de beton de ciment clasa C16/20 și așezate decalat față de acestea cu 12 cm (lumina la bordură).

Dimensiunea locurilor de parcare va fi de 4,8 x 2,20 m și 5,0 x 2,30 m.

Locurile de parcare vor fi dispuse sub unghiuri de 45, 60 și 90 grade față de axele căilor de circulație.

***Marcaje şi semnalizare rutieră***

Lucrările de semnalizare verticală constau în montarea a 121 indicatoare după cum urmează:

* indicatoare de prioritate;
* indicatoare de interzicere sau restricție;
* indicatoare de obligare;
* indicatoare de informare.

Lucrările de semnalizare orizontală constau în efectuarea marcajelor longitudinale și transversale după cum urmează:

*Marcaj longitudinal*

-marcaj axial;

- marcaj de delimitare a locurilor de parcare;

- marcaj de traversare pentru pietoni.

*Marcaj transversal*

* de oprire;
* de interzicere;
* săgeți direcționale.

***Reţea canalizare pluvială***

Vor fi prevăzute 56 de guri de scurgere, 56 de cămine de vizitare şi un separator de nisip şi ulei mineral pentru apele pluviale provenite din incinta parcării. Se va utiliza un separator de hidrocarburi de 80 l/s, cu by-pass extern, având un debit total de 400 l/s.

***Sistem de iluminare***

Vor fi amplasaţi stâlpi de iluminat din oțel galvanizat, rotunzi, cu flanșă de prindere, protecție rutieră, având înălțimea de 12 m și echipați cu surse LED de 154 W și sistem de telegestiune pentru comanda iluminatului.

Cablurile utilizate se vor monta în pământ, cu conductoare de cupru, cu izolație și manta din PVC, de tipul CYY-F și vor fi montate în tub gofrat de 63 mm.

Pe fiecare stâlp de iluminat va fi montat câte un coș de gunoi stradal din plastic reciclabil, cu capacitatea de 50 l.

***Amenajare peisagistică***

Zonele verzi existente vor fi completate cu pământ vegetal, vor fi însămânțate cu gazon și încadrate cu borduri prefabricate de 10x15 cm așezate pe fundație din beton de ciment C16/20. Se va planta un număr de 440 de arbori.

De asemenea, suprafața aferentă locurilor de parcare va fi realizată din pavele ecologice înierbate (min. 0,25 mp spațiu vegetație între rosturi / 1 mp de pavele ecologice).

Pentru mărirea siguranței și pentru monitorizare în parcaj s-a prevăzut un sistem de supraveghere video permanentă care utilează camere color de înaltă rezoluție. Sistemul de televiziune cu circuit închis are în componență 16 camere IP de exterior.

De asemenea, va fi prevăzut un sistem de automatizare a accesului (intrării/ieșirii) care va cuprinde:

- sistem de eliberare tichete de acces/parcare care să permită accesul autoturismelor în parcare, fără ca șoferul sa fie nevoit să coboare din mașină;

-  sistem de plată a tichetelor de acces care să accepte monede, bancnote și carduri preplătite/bancare;

- dispozitiv de climatizare în interiorul automatului de eliberare a tichetelor;

-  sidplay-ul automatului care va permite schimbarea limbii de afișare a textului;

- sistem de deschidere a barierelor care să permită intrarea și ieșirea autoturismelor fără ca șoferul să fie nevoit să coboare din mașină.

Organizarea de santier se va face in interiorul incintei unde vor fi amplasate construcțiile și echipamentele provizorii necesare executării lucrărilor.

Pe perioada realizării parcării se vor monta: un grup sanitar (toaleta ecologica), un container de deșeuri, un pichet P.S.I., o magazie de materiale, barăci și vestiare. De asemenea, în incintă vor exista o rampă de spălare a utilajelor la ieșirea din șantier, o cabină poartă cu suprafața de 1 mp și un depozit de agregate.

* **ECHIPAREA EDILITARĂ**
* **Evacuarea apelor meteorice**

Se vor realiza racorduri în căminele de canalizare existente, pentru asigurarea evacuării apelor pluviale colectate de pe platformele de parcare și drumurile de acces, către rețeaua de canalizare existentă.

Apele meteorice din cadrul parcării vor fi dirijate, prin declivitățile longitudinale și pantele transversale create, către 56 de guri de scurgere.

Înainte de evacuarea în rețeaua publică de canalizare existentă, apele meteorice vor fi trecute printr-un separator de hidrocarburi și deznisipator amplasate la ieșirea din incintă, la limita proprietății. Se va utiliza un separator de hidrocarburi de 80 l/s, cu by-pass extern, având un debit total de 400 l/s.

Apele meteorice provenite de pe suprafețele exterioare ale platformei de parcare vor fi colectate prin intermediul unor conducte și direcționate către separatorul de hidrocarburi, iar apoi către căminul de racord.

Se va respecta avizul nr. 91711667/26.09.2017 emis de S.C. APA NOVA BUCUREŞTI S.A. prin care se recomandă:

* Necesitatea prevederii unui bazin de retenţie dimensionat pentru o ploaie continuă de minim 24 h cu evacuare exclusiv prin pompare - pentru controlul debitelor evacuate la canalizare;
* Stocarea să fie studiată sub forma unei parcări denivelate inferior (cca 40 cm) care să funcţioneze de asemenea ca o retenţie suplimentară, fără a afecta maşinile parcate, în cazul unei ploi torenţiale prelungite, ţinând cont de zona critică a cartierului Tineretului.
* **Alimentarea cu energie electrică**

Alimentarea cu energie electrică se va realiza de la furnizorul de energie electrică.

Traseele de alimentare către tabloul parcării se vor realiza prin pământ, cu cablu din cupru armat tip CYAbY montat în tub gofrat pentru montaj îngropat. La trecerea peste drumuri și alei de acces, acesta se va monta în tuburi sau țevi de trecere îngropate. Tabloul electric va fi amplasat în cabina casieriei/informații clienți.

# **II. Motivele și considerentele care au stat la baza emiterii acordului de mediu**

1. **Modul de încadrare în planul de urbanism și amenajare a teritoriului:**

Conform Certificatului de urbanism nr. 178/587/02.02.2017 rectificat, emis de Primăria Sectorului 4, terenul pe care se va realiza obiectivul de investiții este situat în intravilan şi se încadrează în reglementările urbanistice din Planului Urbanistic General (P.U.G.) al Municipiului București aprobat prin HCGMB nr. 269/2000; imobilul este situat în zona V1a - Parcuri, grădini, scuaruri și fâșii plantate publice.

Conform Planului Urbanistic General (P.U.G.) al Municipiului București, zona V1a cuprinde ca utilizări admise parcări și alte construcții, într-un procent de ocupare a terenului de 15%.

Amplasamentul propus faţă de arterele de circulaţie va fi:

*-* **Nord:** Bd. Tineretului

- **Est:** Calea Văcărești

- **Vest:** Calea Piscului, Str. Secerei, ParculTineretului

Amplasamentul propus faţă de arterele pietonale va fi:

* Str. Secerei
* Alei Palatul Copiilor

1. **Motivele/criteriile pe baza cărora s-a ales alternativa de realizare a proiectului, inclusiv tehnologică și de amplasament:**

Proiectul intră sub incidența prevederilor H.G. nr. 445/2009 privind evaluarea impactului anumitor proiecte publice şi private asupra mediului, Anexa nr. 2 - Lista proiectelor pentru care trebuie stabilită necesitatea efectuării evaluării impactului asupra mediului, Pct. 10. Proiecte de infrastructură, lit. b) proiecte de dezvoltare urbană, inclusiv construcția centrelor comerciale și a parcărilor auto.

Decizia de emitere a acordului de mediu a fost luată în urma analizei documentaţiei depuse, a verificării amplasamentului, în urma consultărilor din cadrul Comisiei de Analiză Tehnică, pe baza recomandărilor şi concluziilor raportului privind impactul asupra mediului şi a consultării publicului ca urmare a anunţurilor publice şi a dezbaterii publice.

Decizia de emitere a acordului de mediu se bazează pe respectarea prevederilor legale privind:

- măsuri ce se impun pentru protecţia apei, atmosferei, solului şi subsolului, gestiunea deşeurilor;

- măsuri adecvate de supraveghere a emisiilor;

- măsuri speciale cu scopul de a preveni şi/sau reduce poluarea.

Realizarea proiectului nu va genera un impact negativ asupra ariilor naturale protejate sau a siturilor de interes naţional şi comunitar, deoarece acesta nu se va implementa în astfel de zone.

1. **Încadrarea în BAT, BREF, după caz:**

Nu este cazul.

1. **Respectarea cerințelor comunitare transpuse în legislația națională:**

Proiectul nu se supune prevederilor mentionate în Convenţia privind evaluarea impactului asupra mediului în context transfrontier, adoptată la ESPOO la 25 februarie 1991, ratificată prin Legea 22/2001. Proiectul nu se încadrează în prevederile altor acte normative naţionale care transpun legislaţia comunitară (IPPC, SEVESO, COV, LCP, Directiva Cadru Apă, Directiva Cadru Aer, Directiva Cadru a Deşeurilor etc.).

1. **Modul cum răspunde/respectă obiectivele de protecția mediului din zonă pe aer, apă, sol etc.:**

Nu este cazul.

1. **Compatibilitatea cu obiectivele de protecție a sitului Natura 2000, după caz:**

Nu este cazul.

1. **Luarea în considerare a impactului direct, indirect și cumulat cu al celorlalte activități existente în zonă etc:**

**APA**

Se apreciază că, ***în perioada de execuţie,*** emisiile de substanțe poluante (provenite de la traficul rutier specific șantierului, de la manipularea și punerea în operă a materialelor) care ajung direct sau indirect în apele de suprafață sau subterane nu sunt în cantități importante și nu modifică încadrarea în categoria de calitate a apei.

Cantitățile de poluanți care vor ajunge, în mod obișnuit, în perioada de execuție în cursurile de apă nu vor afecta ecosistemele acvatice sau folosințele de apă. Impactul asupra apelor de suprafață este minim, datorat în principal distanței față de corpurile de apă de suprafață (600 m față râul Dâmbovița și circa 150 m față de lacul din Parcul Tineretului) și amplorii lucrărilor.

În ceea ce privește posibilitatea de poluare a stratului freatic, se apreciază că și aceasta va fi relativ redusă. Lucrările de reparații și întreținere a utilajelor din șantier se vor realiza în ateliere/service-uri specializate. Depozitarea combustibililor pentru alimentarea utilajelor (în caz de necesitate) se va face în rezervoare etanșe, amplasate pe o platformă special amenajată, realizată din beton și prevăzută cu rigole de colectare a apelor pluviale și decantor pentru reținerea pierderilor de substanțe poluante (produse petroliere, uleiuri etc.). Alimentarea cu carburanți se va efectua tot pe această platformă.

***În perioada de exploatare***, măsurile de colectare și evacuare a apelor pluviale vor asigura un risc minim de afectare a sistemelor acvatice.

Măsurile de pre-epurare propuse prin proiect constau în prevederea unui separator de hidrocarburi și a unui deznisipator astfel încât, calitatea apelor evacuate să se încadreze în limitele NTPA-002 și să se permită descărcarea în rețeaua de canalizare.

Se apreciază că apele subterane nu vor fi influențate de poluarea specifică circulației în parcarea proiectată.

**AER**

***În*** ***perioada de execuţie***, emisiile de substanțe poluante în aer pot fi grupate în emisii specifice arderii carburanților în motoare (NOx, CO, COV, SO2, CH4, pulberi/PM, etc) și emisii specifice circulației auto și activității utilajelor (pulberi în suspensie și sedimentabile).

Conform raportului impactului asupra mediului, în ceea ce priveşte activitatea utilajelor și circulația mijloacelor de transport, emisiile zilnice de substanțe poluante în aer nu au impact semnificativ asupra calității aerului.

Activitățile de execuție a terasamentelor (săpături, transporturi, compactare, etc.), de aprovizionare, de transporturi etc., sunt activități generatoare de cantități importante de praf/pulberi în suspensie și sedimentabile. Zonele de poluare a aerului cu pulberi/praf sunt relativ limitate ca extindere, în vecinătatea amplasamentului.

***În perioada de* *exploatare****,* sursa principală de poluare a aerului, specifică parcării, este reprezentată de circulația autovehiculelor în și din parcarea proiectată, și în zonele adiacente.

Conform raportului impactului asupra mediului, impactul cumulat al exploatării parcării şi a traficului din zonă asupra calității aerului este redus, realizarea obiectivului ducand la fluidizarea traficului și la scăderea emisiilor de poluanți.

**SOL**

***În perioada de execuţie*** vor exista anumite suprafețe pe care solul va fi perturbat temporar. Acestea vor fi reprezentate de suprafeţele asociate organizărilor de șantier şi, în special, platformelor pentru staționarea şi manevrarea utilajelor pentru construcții, platformelor pentru stocarea materialelor de construcții și a deșeurilor de construcții.

Prin implementarea măsurilor de diminuare a impactului asupra solului, activitățile care se vor desfășura pe amplasament în perioada de execuţie vor avea impact nesemnificativ asupra solului.

***În perioada de exploatare,*** o problemă ar putea fi depozitarea ilegală pe sol a deșeurilor rezultate de la activitățile care se vor desfășura în cadrul parcării și lângă aceasta.

Se apreciază ca nu vor interveni schimbări în calitatea și structura solului și subsolului, decât în cazul unor deversări accidentale și a neintervenției la timp a celor abilitați.

**BIODIVERSITATE**

Direcția de Mediu din cadrul Primăriei Municipiului București a efectuat inventarierea materialului dendrologic de pe amplasament și a emis adresa nr. 8648/1555215/29.11.2017.

După obținerea acordului de mediu, se va solicita avizul de defrișare/transplantare de la Direcția de Mediu din cadrul PMB.

În vecinătatea amplasamentului pe care se va realiza proiectul nu au fost identificate habitate naturale sau specii de faună sau floră protejate.

**ZGOMOT**

***În perioada de execuţie***, sursele principale de zgomot sunt reprezentate de: traficul autovehiculelor, operarea utilajelor grele și a echipamentelor, manevrarea diferitelor materiale de construcţie.

Prin implementarea măsurilor de reducere a nivelurilor de zgomot, impactul asociat lucrărilor de construcţie va fi moderat şi nu va fi semnificativ mai mare decât cel generat de sursele existente.

***În perioada de exploatare***, principala sursă de zgomot specifică obiectivului analizat va fi traficul rutier pe căile de acces în/din amplasament, precum și în incinta acestuia, pe căile carosabile interioare și în/din parcare.

Față de împrejurimi, impactul zgomotului și al vibrațiilor din incinta obiectivului este nesemnificativ și nu va afecta negativ populația.

Nivelul de zgomot se va încadra în limitele prevăzute de legislația în vigoare – Ord. nr. 119/2014 și STAS 10009/2017 „Acustica urbană. Limite admisibile ale nivelului de zgomot.

# **III. Măsuri pentru prevenirea, reducerea și, unde este posibil, compensarea efectelor negative semnificative asupra mediuluI:**

1. **măsuri în timpul realizării proiectului pe factori de mediu și efectul implemenentării acestora:**

***Măsuri pentru prevenirea şi reducerea poluării apelor***

* realizarea corespunzătoare a lucrărilor proiectate, în special a rețelei de canalizare pluvială, a separatorului de hidrocarburi și a deznisipatorului;
* depozitarea corespunzătoare a carburanților în rezervoare etanș (pentru alimentarea utilajelor în caz de necessitate);
* operațiunile de întreținere a utilajelor nu se vor efectua în incinta șantierului; în cazul în care vor fi totuși necesare lucrări de reparații, acestea se vor realiza în ateliere/service-uri specializate;
* folosirea oricăror substanțe toxice în procesul de construcție se va face numai pe bază de aprobare, cu respectarea măsurilor de depozitare;
* depozitarea substanțelor inflamabile se va face cu respectarea strictă a normelor legale specifice;
* manipularea materialelor, a pământului excavat și a altor substanțe folosite se va face astfel încât să se evite antrenarea lor de către apele din precipitații (evacuarea ritmică a pământului excavat și acoperirea benelor autobasculantelor);
* se vor utiliza toalete tip cabine ecologice;
* personalul angajat pentru realizarea lucrărilor de construcții va fi instruit și va aplica măsurile necesare pentru protecția calității apelor în șantier.

***Măsuri pentru prevenirea şi reducerea poluării aerului***

* + folosirea de utilaje de construcție moderne, dotate cu motoare ale căror emisii să respecte legislația în vigoare;
  + verificarea periodică şi întreținerea corespunzătoare a utilajelor şi mijloacelor de transport, în ceea ce priveşte nivelul de monoxid de carbon şi concentraţiile de emisii în gazele de eşapament; punerea în funcţiune a acestora se va face numai după remedierea eventualelor defecţiuni;
  + pentru limitarea disconfortului, se vor alege trasee optime pentru vehiculele care deservesc şantierul, iar transportul materialelor de construcţie se va face pe cât posibil acoperit;
  + reducerea vitezei de circulație pe drumurile publice și a drumurilor interne de acces a vehiculelor grele pentru transportul echipamentelor/materialelor/deșeurilor;
  + stropirea cu apă a pământului excavat şi a deșeurilor depozitate temporar pe amplasament, a platformelor de lucru şi a drumurilor de acces în perioadele lipsite de precipitații;
  + în cazul transportului de pământ, se vor prevedea pe cât posibil trasee situate chiar pe corpul umpluturii astfel încât pe de o parte să se obțină o compactare suplimentară, iar pe de altă parte pentru a restrânge aria de emisii de praf și gaze de eșapament;
  + diminuarea la minimum a înălțimii de descărcare a materialelor care pot genera emisii de particule;
  + utilizarea de betoane preparate în stații specializate, evitându-se utilizarea de materiale de construcție pulverulente în amplasament;
* procesele tehnologice care produc mult praf vor fi reduse în perioadele cu vânt puternic, sau se va urmări o umectare mai intensă a suprafețelor;
  + curățarea roților vehiculelor la ieșirea din șantier pe drumurile publice;
  + oprirea motoarelor utilajelor în perioadele în care nu sunt implicate în activitate;
  + oprirea motoarelor vehiculelor în intervalele de timp în care se realizează descărcarea materialelor.

***Măsuri pentru prevenirea şi reducerea poluării solului şi subsolului***

* + verificarea zilnică a stării tehnice a utilajelor și vehiculelor utilizate;
  + întreținerea mijloacelor de transport în unităţi specializate şi nu pe amplasament;
  + impunerea către furnizorii de materiale de construcție a utilizării de vehicule corespunzătoare din punct de vedere tehnic;
  + respectarea instrucțiunilor şi procedurilor privind managementul substanțelor periculoase, deșeurilor şi intervenției în caz de scurgeri sau deversări accidentale şi instruirea personalului cu privire la aceste aspecte;
  + depozitarea controlată a materialelor în spatii special amenajate în vecinătatea fronturilor de lucru;
  + depozitarea temporară a deșeurilor de construcție pe platforme special amenajate;
  + depozitarea deșeurilor de tip menajer în pubele prevăzute cu capac, amplasate într-o zonă amenajată corespunzător şi eliminarea periodică a acestora printr-un operator autorizat;
  + eliminarea deșeurilor de construcție prin operatori autorizați;
  + supravegherea executării, în condiții de siguranță pentru mediu, a operațiilor de manevrare a substanțelor cu potențial periculos (lacuri, vopsele, adezivi).

***Măsuri pentru protecţia împotriva zgomotului***

* + programarea activităţilor de construcţie în orele de zi;
  + programarea transportului utilajelor, materialelor, precum şi al solului excedentar şi al deşeurilor de construcţie, astfel încât să se evite, în măsura posibilului, afectarea zonelor populate;
  + stabilirea unor reguli de circulaţie pe şantier;
  + programarea transportului utilajelor, materialelor şi deşeurilor în orele de zi;
  + reducerea vitezei de circulaţie pe drumurile publice a vehiculelor grele pentru transportul materialelor;
  + diminuarea la minimum a înălţimii de descărcare a materialelor;
  + oprirea motoarelor utilajelor în perioadele în care nu sunt implicate în activitate;
  + oprirea motoarelor vehiculelor în intervalele de timp în care se realizează descărcarea materialelor;
  + programarea activităţilor astfel încât să se evite creşterea nivelurilor de zgomot prin utilizarea simultană a mai multor echipamente care au asociate emisii sonore importante;
  + verificarea periodică şi întreţinerea corespunzătoare a utilajelor de construcţie, repararea imediată a defecţiunilor;
  + pentru protecția antizgomot, amplasarea unor construcții ale șantierului se va face în așa fel încât să constituie ecrane între șantier și zonele riverane locuite;
  + depozitele de materiale utile trebuie realizate în sprijinul constituirii unor ecrane între șantier și zonele locuite;
  + modificarea traseelor de circulație în cazul în care se produce disconfort fonic;
  + folosirea de panouri fonoabsorbante în situația în care se vor constata depășiri ale nivelului de zgomot admisibil.

***Gospodărirea deşeurilor***

* deşeurile se vor depozita numai în spaţii special amenajate; se interzice depozitarea deşeurilor de orice fel în mod neorganizat pe sol;
  + pământul de excavație excedentar va fi depozitat în spații aprobate de municipalitate, fiind cu precădere dirijat către actualele depozite de deșeuri municipale autorizate pentru asigurarea materialului inert necesar acoperirii periodice sau închiderii sectoarelor deja exploatate;
  + deșeurile metalice și deșeurile de construcții vor fi depozitate temporar pe platforme amenajate special din vecinătatea zonei de realizare a lucrărilor, de unde vor fi preluate în vederea eliminării finale prin depozitare de către operatori autorizați;
  + deșeurile menajere și asimilabile celor menajere vor fi colectate în containere metalice, amplasate pe suprafețe special amenajate, fiind preluate în vederea eliminării prin depozitare de către operatori autorizați;
  + evacuarea ritmică a deșeurilor din zona de generare în vederea evitării formării de stocuri și creșterii riscului amestecării diferitelor tipuri de deșeuri.

1. **măsuri în timpul exploatării și efectul implemenentării acestora:**

***Măsurile de diminuare a impactului asupra factorului de mediu apă***

* dotarea parcării cu un separator de hidrocarburi și un deznisipator pentru diminuarea cantității de substanțe poluante care pot ajunge în rețeaua de canalizare pluvială;
* implementarea unui program de întreținere preventivă a sistemului de canalizare a apelor meteorice.

***Măsuri pentru prevenirea şi reducerea poluării aerului***

* menținerea permanentă a curățeniei căilor de acces rutiere și pietonale;
* zonele verzi existente vor fi completate cu pământ vegetal și vor fi însămânțate cu gazon; de asemenea, în incinta parcării se vor planta 440 arbori și se va înconjura parcarea cu un gard viu de 1,2 înălțime, în conformitate cu reglementările stabilite prin Planul Urbanistic General al Municipiului Bucureşti.

***Măsuri pentru prevenirea şi reducerea poluării solului şi subsolului***

* gestionarea deșeurilor conform cerințelor legale şi a celor mai bune practici, prin: colectarea selectivă a deșeurilor la surse, depozitarea deșeurilor în containere speciale, amplasate pe platformele special amenajate pe suprafețe protejate şi eliminarea deșeurilor prin operatori autorizați;
* evacuarea ritmică a deşeurilor pentru a preîntâmpina umplerea la refuz a pubelelor prevăzute și în consecință, depozitarea necontrolată a deșeurilor;
* colectarea apelor meteorice de pe toată suprafaţa parcării şi evacuarea acestora după o prealabilă preepurare în separatorul de hidrocarburi şi deznisipator, în rețeaua municipală de canalizare;
* transportul apelor meteorice prin rețelele de canalizare construite din materiale rezistente la coroziune, pentru prevenirea pierderilor de ape uzate în sol/subsol;
* întreținerea preventivă şi inspectarea periodică ale rețelelor interioare de canalizare.

***Măsuri pentru protecţia împotriva zgomotului***

* întreținerea corespunzătoare a carosabilului din incinta parcării pentru a asigura un rulaj cu nivel scăzut de zgomot al autovehiculelor;
* instaurarea de limite de viteza și restricții de utilizare a mijloacelor de avertizare sonoră pentru autovehicule;
* pentru cazurile în care nivelurile de zgomot efective la marginea parcării, stabilite prin măsurători, vor fi superioare celor prognozate, se vor adopta măsuri de protecție sonoră (ecrane locale/spații verzi).

***Gospodărirea deseurilor***

* deșeurile generate în cadrul obiectivului vor fi colectate în containere tip pubelă, realizate în conformitate cu prevederile legale aplicabile (Ord. nr. 119/2014 pentru aprobarea Normelor de igienă și sănătate publică privind mediul de viață al populației);
* toate deșeurile vor fi colectate controlat, în recipiente tip, confecționate din metal sau din plastic, amplasate numai pe platforme betonate și inscripționate cu tipurile și codurile deșeurilor stocate, în conformitate cu prevederile HG nr. 856/2002;
* valorificarea și eliminarea deșeurilor menajere, asimilabile celor menajere, precum şi a celor provenite din instalaţia de preepurare, se vor face prin operatori autorizați.

1. **măsuri pentru reabilitarea terenului în vederea utilizării ulterioare, precum și efectul implementării acestora:**

La finalizarea lucrărilor, constructorul are obligaţia reconstrucţiei ecologice a terenurilor ocupate sau afectate, în special a terenurilor ocupate temporar, prin:

- limitarea la minimul necesar a suprafeţei ocupate;

- evacuarea deşeurilor rezultate la finalizarea lucrărilor;

- refacerea structurii solului prin discuire, aşezarea solului vegetal, însămânţarea cu gazon și plantare de arbori.

***Perioada de implementare a proiectului va fi de 12 luni de la obtinerea autorizatiei de construire.***

1. **măsuri de reducere sau eliminare a impactului asupra ariei naturale protejate de interes comunitar, condițiile și modul/calendarul de implementare a acestora:**

Nu este cazul.

**e) măsuri compensatorii aprobate/acceptate de autoritatea competentă pentru protecția mediului, condițiile și modul/calendarul de implementare a acestora:**

Nu este cazul.

# **IV. Condiții care trebuie respectate:**

**1. În timpul realizării proiectului:**

1. **condiții de ordin tehnic care reies din raportul privind impactul asupra mediului care integrează concluziile evaluării adecvate:**

* Lucrările de construcţie se vor executa cu respectarea condiţiilor impuse prin avizele emise de: Comisia Tehnică de Circulaţie din cadrul PMB, RADET, E-DISTRIBUŢIE MUNTENIA, DISTRIGAZ SUD REŢELE, DIRECŢIA DE MEDIU - PMB.
* Se va respecta avizul nr. 91711667/26.09.2017 emis de S.C. APA NOVA BUCUREŞTI S.A. prin care se recomandă:
* necesitatea prevederii unui bazin de retenţie dimensionat pentru o ploaie continuă de minim 24 h cu evacuare exclusiv prin pompare - pentru controlul debitelor evacuate la canalizare;
* stocarea să fie studiată sub forma unei parcări denivelate inferior (cca 40 cm) care să funcţioneze de asemenea ca o retenţie suplimentară, fără a afecta maşinile parcate, în cazul unei ploi torenţiale prelungite, ţinând cont de zona critică a cartierului Tineretului.
* Titularul este obligat ca în caietul de sarcini la licitaţie să prevadă planul de management de mediu care va cuprinde detalierea modului de realizare şi respectare a condiţiilor impuse prin prezentul act de reglementare şi a măsurilor propuse în raportul de evaluare a impactului, intervalele de raportare, cu responsabili şi termene.

1. **condițiile necesare a fi îndeplinite în timpul organizării de șantier:**

Organizarea de santier se va face in interiorul incintei unde vor fi amplasate construcțiile și echipamentele provizorii necesare executării lucrărilor.

Se va limita impactul asupra factorilor de mediu pe perioada de construcţie, prin respectarea măsurilor pentru:

**✓ Protecţia calităţii apelor :**

- În incintă va fi amplasat un bazin amovibil de apă, utilizat pe perioada desfășurării lucrărilor de excuție.

- Apele pluviale din zona parcării si cele provenite din curatarea rotilor autovehiculelor la ieșirea din șantier vor fi colectate printr-un sistem de canalizare si vor fi preepurate prin separator de hidrocarburi şi deznisipator inainte de a fi evacuate în reţeaua orăşenească de canalizare.

- Se interzice descărcarea de deşeuri de orice tip sau alte substanţe în canalizarea orăşenească.

**✓ Protecţia aerului:**

- Se vor folosi utilaje dotate cu sisteme de reţinere a emisiilor de poluanţi în atmosferă; utilajele folosite vor respecta prevederile HG 1209/2004 privind stabilirea procedurilor de aprobare de tip a motoarelor cu ardere internă destinate maşinilor mobile nerutiere şi măsurile de limitare a emisiei de gaze şi particule provenite de la acestea.

- Se va verifica periodic starea tehnică a utilajelor folosite, pentru evitarea de emisii poluante în atmosferă.

- Se vor lua măsuri care să împiedice producerea de emisii semnificative de pulberi la manipulare, depozitare şi transport a materialelor de construcţie sub formă de praf.

- Depozitele de materiale vor fi bine delimitate şi protejate împotriva împrăştierii cauzate de vânt.

- Se vor uda periodic solurile, stivele de materiale şi drumurile de acces, mai ales în condiţii de vreme uscată.

- Pentru limitarea disconfortului, se vor alege trasee optime pentru vehiculele care deservesc şantierul, iar transportul materialelor de construcţie se va face pe cât posibil acoperit.

- Se va urmări întreţinerea atentă a utilajelor de pe amplasament şi întreruperea funcţionării acestora când nu sunt utlilizate.

- La ieşirea din şantier, se vor curăţa roţile autovehiculelor, pentru a preveni transferul molozului în afara amplasamentului pe drumurile publice şi pentru a evita generarea prafului.

- Se vor lua măsuri suplimentare astfel încât să se evite murdărirea drumurilor publice şi să se respecte normele de salubrizare urbană.

- Se vor respecta condiţiile de calitate a aerului în zonele protejate prevăzute în STAS 12574/87.

**✓ Protecţia solului şi subsolului**

- Organizarea de şantier se va amenaja în limita terenului deţinut de titular; spaţiul va fi împrejmuit.

- Se va evita amplasarea direct pe sol a materiilor prime şi a materialelor de contrucţie.

- Depozitarea temporară în zona fronturilor de lucru a deşeurilor rezultate în urma operaţiunilor de construcţie se va realiza pe suprafeţe betonate/asfaltate.

- Se vor lua masuri pentru evitarea poluării solului cu carburanţi sau uleiuri în urma operaţiilor de aprovizionare, depozitare sau ca urmare a funcţionării defectuoase a utilajelor.

- În cazul unor poluări accidentale cu produse petroliere sau cu alte materiale dăunatoare solului se vor lua măsuri de remediere.

- La încheierea lucrărilor de construcţie terenurile ocupate temporar vor fi eliberate şi redate circuitului iniţial de folosinţă.

**✓ Protecţia împotriva zgomotului şi vibraţiilor**

-Traficul de şantier va fi dirijat astfel încât să se evite ambuteiaje de autovehicule în zonele de lucrări.

- Se vor utiliza echipamente şi vehicule într-o manieră corespunzătoare din punct de vedere al minimizării emisiilor de zgomot, incluzând selectarea de utilaje silenţioase, întreţinerea regulată şi utilizarea amortizoarelor de zgomot.

- Se vor folosi utilaje care sa respecte prevederile HG 1756/2006 privind limitarea nivelului de zgomot in mediu produs de echipamente destinate utilizarii in exteriorul clădirilor.

- Se vor lua toate măsurile de protecţie antifonică în zona de lucru a şantierului.

**✓ Protecţia aşezărilor umane**

- Se va stabili un grafic de execuţie a lucrărilor, inclusiv organizarea de şantier care să afecteze cel mai puţin riveranii din zonă.

- Programul de lucru se va adopta astfel încât sa afecteze cât mai puţin populaţia rezidentă.

- Se va acorda o atenţie sporită manevrării utilajelor în apropierea zonelor locuite.

- Se va asigura menţinerea curată a drumurilor de acces.

- Se va exercita un control sever la transportul de beton din ciment cu autobetoniere pentru a se preveni în totalitate descărcări accidentale pe traseu sau spălarea tobelor și aruncarea apei cu lapte de ciment în parcursul din șantier sau drumurile publice.

- Dirijarea umpluturilor din pământ se va face astfel încât în caz de ploi puternice suprafețele să nu fie spălate și erodate cu transport de material solid în afara amprizei lucrărilor.

- Fronturile de lucru în activitate vor fi delimitate de restul teritoriului cu benzi reflectorizante pentru a demarca perimetrele ce intră în răspunderea executanților. De asemenea, ele vor fi marcate cu panouri mobile pe care se vor înscrie elementele lucrării, cu numele și telefonul persoanei de contact responsabile.

- Se va asigura semnalizarea şantierului cu panouri de avertizare, asigurându-se protecţia circulaţiei pietonale şi auto în zonă.

- Organizările de şantier vor fi dotate cu echipamente PSI necesare intervenţiei operative în caz de incendiu.

**✓ Gospodărirea deşeurilor**

- Deşeurile se vor depozita numai în spaţii special amenajate ; se interzice depozitarea deşeurilor de orice fel în mod neorganizat pe sol.

- Deşeurile menajere rezultate atât pe perioada de construcţie cât şi pe perioada de exploatare, se vor colecta în pubele acoperite, amplasate în locuri special amenajate şi vor fi evacuate prin unităţi prestatoare de servicii de salubrizare.

- Deşeurile industriale reciclabile (hârtie, carton, deşeuri metalice) se vor colecta separat, pe tipuri, în spaţii special amenajate şi vor fi predate unităţilor autorizate în vederea valorificării.

- Deşeurile inerte provenite din construcţii (resturi de beton sau mortar) pot fi colectate şi eliminate prin valorificare locală în pavimentul drumurilor sau predate unităţilor specializate.

1. **planul de monitorizare a mediului:**

În perioada de construcţie se va monitoriza permanent modul de funcţionare a utilajelor.

Firmele care realizează lucrările de execuţie vor încheia contracte cu laboratoare acreditate pentru monitorizarea corespunzătoare a factorilor de mediu şi a zgomotului.

-*Managementul deşeurilor:* evidenţa (cantităţi generate, transportate, valorificate/eliminate) conform HG nr. 856/2002 – lunar, cu raportare anuală;

- *Factor de mediu AER:* în zona fronturilor de lucru şi organizării de şantier vor fi monitorizaţi indicatorii CO, NOx,SOx, pulberi în suspensie şi sedimentabile – lunar;

- *ZGOMOT*: în zona fronturilor de lucru şi organizării de şantier va fi monitorizat nivelul de zgomot – lunar.

**2. În timpul exploatării:**

1. **condițiile necesare a fi îndeplinite în funcție de prevederile actelor normative specifice:**

***Defrişarea/transplantarea arborilor existenţi pe teren se va face doar cu avizul emis de Direcţia de Mediu din cadrul Primăriei Municipiului Bucureşti. Numarul, tipul şi locaţia arborilor plantaţi în compensare se vor stabili tot de către Direcţia de Mediu din cadrul Primăriei Municipiului Bucureşti.***

Apele meteorice vor fi preepurate corespunzător, astfel încât indicatorii de calitate a apelor uzate evacuate în reţeaua de canalizare orăşenească va respecta prevederile Normativului privind condiţiile de evacuare a apelor uzate în reţelele de canalizare ale localităţilor şi direct în staţiile de epurare, NTPA - 002/2002 – Anexa nr.2 din H.G.R. nr.188/2002 pentru aprobarea unor norme privind condiţiile de descărcare în mediul acvatic a apelor uzate, modificată şi completată prin HGR nr. 352/2005.

Se interzice descărcarea de deşeuri de orice tip sau alte substanţe în canalizarea orăşenească.

Zonele verzi existente vor fi completate cu pământ vegetal și însămânțate cu gazon. Se va planta un număr de 440 de arbori.

Se va înconjura parcarea cu un gard viu de 1,2 m înălțime.

***Plantarea în compensare se va face în condiţiile impuse de Direcţia de Mediu din cadrul Primăriei Municipiului Bucureşti.***

Pe perioada exploatării vor fi implementate măsurile descrise la cap.III, pct b).

1. **condiții care reies din raportul privind impactul asupra mediului, respectiv din cerințele legislației comunitare specifice:** nu este cazul.
2. **pentru** **instalațiile care intră sub incidența legislației privind prevenirea și controlul integrat al poluării:** nu este cazul.
3. **respectarea normelor impuse prin legislația specifică din domeniul calității aerului, managementul apei, managementul deșeurilor, zgomot, protecția naturii:**

Pe toată durata execuţiei obiectivului se vor respecta prevederile legislaţiei de mediu în vigoare:

* O.U.G. nr.195/2005 privind protecţia mediului aprobată cu modificări de Legea nr.256/2006, cu modificările şi completările ulterioare;
* H.G.R. nr.188/2002 pentru aprobarea unor norme privind condiţiile de descărcare în mediul acvatic a apelor uzate, modificată şi completată de H.G. 352/2005;
* STAS 12574/1987 privind condiţiile de calitate a aerului din zonele protejate;
* Se vor respecta prevederile Legii nr. 104/2011 privind calitatea aerului inconjurator;
* HG 1209/2004 privind stabilirea procedurilor de aprobare de tip a motoarelor cu ardere internă destinate maşinilor mobile nerutiere şi măsurile de limitare a emisiei de gaze şi particule provenite de la acestea;
* Ord nr. 756/1997 pentru aprobarea Reglementării privind evaluarea poluării mediului, cu modificări şi completări ulterioare;
* STAS 10009/2017 Acustica urbană. Limite admisibile ale nivelului de zgomot;
* H.G. nr. 321/2005, republicată, privind evaluarea şi gestionarea zgomotului ambiental;
* H.G. nr. 1756/2006 privind limitarea nivelului emisiilor de zgomot în mediu produs de echipamente destinate utilizării în exteriorul clădirilor;
* Ordinul Ministrului sănătăţii nr. 119/2014 pentru aprobarea Normelor de igienă şi a recomandărilor privind mediul de viaţă al populaţiei;
* Normele de salubrizare şi igienizare ale Municipiului Bucureşti aprobate prin HCGMB nr.120/2010;
* Legea nr. 211/2011 privind regimul deseurilor, cu modificările şi completările ulterioare;
* H.G. nr. 856/2002 privind evidenţa gestiunii deşeurilor şi pentru aprobarea listei cuprinzând deşeurile, inclusiv deşeurile periculoase, cu modificările şi completările ulterioare;
* H.G. nr. 1061/2008 privind transportul deşeurilor periculoase şi nepericuloase pe teritoriul României;
* O.M. nr. 756/1997 pentru aprobarea Reglementării privind evaluarea poluării mediului, cu modificările şi completările ulterioare;
* H.G nr. 1403/2007 privind refacerea zonelor în care solul, subsolul şi ecosistemele terestre au fost afectate;
* O.U.G. nr. 68/2007 privind răspunderea de mediu cu referire la prevenirea şi repararea prejudiciului asupra mediului, aprobată prin Legea nr. 19/2008, modificată şi completată prin O.U.G. nr. 15/2009;
* Pentru realizarea în cele mai bune condiţii a lucrărilor propuse, titularul proiectului este obligat să respecte prevederile din proiectele tehnice conform Legii nr. 10/1995 privind calitatea în construcţii, cu modificările şi completările ulterioare.

1. **planul de monitorizare a mediului, cu indicarea componentelor de mediu care urmează a fi monitorizate, a periodicității, a parametrilor și a amplasamentului ales pentru monitorizarea fiecărui factor:**

- monitorizarea calității apelor meteorice după preepurarea acestora prin instalaţii corespunzătoare, prin prelevări de probe și efectuare de analize specifice (trimestrial).

**3. În timpul închiderii, dezafectării, refacerii mediului și postînchidere**

1. **condiții necesare a fi îndeplinite la închidere/dezafectare/demolare:** nu este cazul**.**
2. **condiții pentru refacerea stării inițiale/reabilitare în vederea utilizării ulterioare a terenului:** nu este cazul.

**c) planul de moitorizare a mediului, cu indicarea componentelor de mediu care urmează a fi monitorizate, a periodicității, a parametrilor și a amplasamentului ales pentru monitorizarea fiecărui factor:** nu este cazul.

# **V. Informații cu privire la procesul de participare a publicului în procedura derulată:**

**● când și cum a fost informat publicul, pe etape ale procedurii derulate:**

Autoritatea competentă pentru protecţia mediului (APM Bucureşti) a asigurat informarea publicului interesat, accesul liber la informaţie şi participarea publicului la luarea deciziei în procedura de emitere a acordului de mediu.

Documentaţia de susţinere a solicitării a fost accesibilă spre consultare pe toată durata derulării procedurii la sediul Agenţiei pentru Protecţia Mediului Bucureşti.

1. **depunerea solicitării**:

Anunţ în mass-media (ziarul România Liberă) din data de 26.04.2017, afişaj pe site-ul APM Bucuresti.

**b)** **etapa de încadrare**:

Anunţ în mass-media (ziarul România Liberă) din data de 12.06.2017, afişaj la sediul Primăriei Sectorului 4, afişaj pe site-ul APM Bucureşti; proiectul deciziei etapei de incadrare a fost postat pe site-ul APM.

1. **dezbaterea publică:**

Anunţ în mass-media (ziarul România Liberă) din data de 12.09.2017, afişaj la sediul Primăriei Sectorului 4, afişaj la locul realizării proiectului, afişaj pe site-ul APM şi pe site-ul Primăriei Sectorului 4.

1. **decizia de emitere a acordului:**

Anunţ în mass-media în data de ............... si pe site-ul APM Bucuresti în data de 22.12.2017, proiectul acordului de mediu a fost postat pe site-ul APM Bucuresti.

**● când și cum a participat publicul interesat la procesul decizional privind proiectul:**

Şedinţa de dezbatere publică a avut loc la sediul Primăriei Sectorului 4 din Bd. Metalurgiei nr. 12-14, Grand Arena, în data de 09.10.2017, ora 15:00.

**● cum au fost luate în considerare propunerile/observațiile justificate ale publicului interesat:**

Propunerile/observaţiile publicului au fost transmise către beneficiarul proiectului, respectiv Primăria Sectorului 4, iar răspunsurile formulate de aceasta au fost direcţionate către petenţi și dezbătute în ședința CAT.

**● dacă s-au solicitat completări/revizuiri ale raportului privind impactul asupra mediului și dacă acestea au fost puse la dispoziția publicului interesat:**

Nu este cazul.

**Documentaţia care a stat la baza emiterii acordului de mediu conţine:**

* Cerere pentru eliberarea acordului de mediu înregistrată la APM Bucureşti cu nr. 6800 din 03.03.2017;
* Notificare pentru eliberarea acordului de mediu;
* Memoriu de prezentare conform Anexa 5 – Ordin 135/2010 pentru „amenajare parcare”, elaborat de S.C. AMENAJAREA DOMENIULUI PUBLIC 4 S.A.;
* Raportul la studiul de evaluare privind impactul asupra mediului întocmit de UNIVERSITATEA TEHNICĂ DE CONSTRUCŢII BUCUREŞTI, înregistrat la A.P.M. Bucureşti cu nr. 17952/31.08.2017;
* Dovada achitării tarifelor corespunzătoare fiecărei etape parcurse.
* ***Avize, acte emise de alte autorităţi:***
* Certificat de Urbanism nr. 178/587 din 02.02.2017, rectificat, emis de Primăria Sectorului 4 şi planurile anexă vizate spre neschimbare;
* Hotărârea Consiliului General al Municipiului Bucureşti nr. 403/21.12.2016, privind transmiterea din administrarea Administraţiei Lacuri, Parcuri şi Agrement Bucureşti, în administrarea Consiliului Local Sector 4 a imobilelor – terenuri situate în Str. Pridvorului nr. 24, Str. Secerei nr. 53-55 şi Str. Secerei nr. 57, sect. 4;
* Punct de vedere nr. 1/554/29.05.2017 emis de AGENŢIA NAŢIONALĂ PENTRU PROTECŢIA MEDIULUI;
* Aviz nr. 16854-17.10.2017 emis de COMISIA TEHNICĂ DE CIRCULAŢIE;
* Aviz nr. 91711667 din 26.09.2017 emis de APA NOVA București;
* Aviz de amplasament nr. 15895 din 13.03.2017 emis de societatea RADET;
* Aviz de amplasament favorabil nr. 180443730/20.03.2017 emis de E-DISTRIBUŢIE MUNTENIA;
* Aviz favorabil nr. 311.364.808 din 20.03.2017 emis de Distrigaz Sud Rețele ENGIE;
* Contract prestări servicii de salubrizare nr. 30-16.06.2017 încheiat cu S.C. AMENAJAREA DOMENIULUI PUBLIC 4 S.A.;
* Adresa nr. 8648/1555215 din 29.11.2017 emisă de DIRCŢIA DE MEDIU – PMB;
* Adresa nr. 103716 din 14.11.2017 emisă de MINISTERUL DEZVOLTĂRII REGIONALE, ADMINISTRAŢIEI PUBLICE ŞI FONDURILOR EUROPENE.

**Titularul va notifica la APM-Bucureşti finalizarea lucrarilor de executie in scopul efectuarii controlului de specialitate pentru verificarea respectarii prevederilor deciziei de incadrare, care va insoti procesul-verbal de receptie a lucrarilor aferente investitiei realizate conform art.49, alin.3 din Ord. nr.135/2010.**

**Titularul proiectului are obligaţia de a notifica în scris autoritatea competentă pentru protecţia mediului despre orice modificare sau extindere a proiectului survenită după emiterea acordului de mediu, conform art.39, alin.1 din Ord. nr.135/2010.**

**Răspunderea pentru corectitudinea informațiilor puse la dispoziția autorității competente pentru protecția mediului și a publicului revine în întregime titularului proiectului.**

**Prezentul acord de mediu este valabil pe toată perioada punerii în aplicare a proiectului.**

**Nerespectarea prevederilor prezentului acord de mediu se sancţionează conform prevederilor legale în vigoare.**

**Prezentul acord de mediu poate fi contestat în conformitate cu prevederile H.G. nr. 445/2009 și ale Legii contenciosului administrativ nr. 554/2004, cu modificările și completările ulterioare.**

**Prezentul Acord de Mediu conține 18 de pagini și a fost redactat în 3 exemplare originale.**

**Prezentul acord nu exonerează de răspundere proiectantul și constructorul in cazul producerii unor accidente în timpul execuției lucrărilor.**